ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ভারতীয় বিজ্ঞানীদের তৈরি স্মৃতি শক্তি ও শেখার বিষয়ের সঙ্গে সম্পর্কিত প্রক্রিয়াগুলি বোঝার জন্য অভিনব সরঞ্জাম
নতুন দিল্লি, ১৫ ফেব্রুয়ারি, ২০২২
সম্প্রতি ভারতীয় বিজ্ঞানীরা ইঁদুরের মস্তিষ্ক থেকে নিউরাল সংকেতগুলি সংগ্রহ করে মস্তিষ্কে দীর্ঘমেয়াদী স্মৃতিশক্তি একত্রীকরণের প্রক্রিয়া বোঝার জন্য প্রথম একটি সরঞ্জাম তৈরি করেছেন।
মস্তিষ্কের স্মৃতি শক্তি ও শেখার মৌলিক প্রক্রিয়া এবং স্নায়ুবিজ্ঞানের ক্ষেত্রে সবচেয়ে নিবিড়ভাবে গবেষণার বিষয়ের মধ্যে অন্যতম হলো এটি। আচরণগত ট্যাগিং মডেল ব্যবহার করে নতুন এই সরঞ্জাম আচরণ বিশ্লেষণের মাধ্যমে অর্জিত তথ্য ধরে রাখার দীর্ঘ মেয়াদী স্মৃতি শক্তি একত্রীকরণের গবেষণার কাজ চালিয়ে থাকে। ইঁদুরের মস্তিষ্ক থেকে নিউরাল সংকেতগুলি সংগ্রহ করে এই পরীক্ষার কাজ চালানো হয়। নতুন দিল্লির জামিয়া হামদর্দ -এর স্কুল অফ কেমিক্যাল অ্যান্ড লাইফ সায়েন্সেস টক্সিকোলিজি বিভাগের অধ্যাপক সুহেল পারভেজ এবং তার দল এই অভিনব সরঞ্জামটি তৈরি করেছে। সম্প্রতি এই গবেষণা পত্রটি থেরানোস্টিকস এবং এজিং রিসার্চ রিভিউ জার্নালে প্রকাশিত হয়েছে।
গবেষকরা কেন্দ্রীয় সরকারের বিজ্ঞান ও প্রযুক্তি দফতরের সহযোগিতায় টক্সিকোলজি বিভাগে প্রতিষ্ঠিত ইন ভিভো ইলেক্ট্রোফিজিওলজি সুবিধা ব্যবহার করেছেন। মস্তিষ্কের কার্যকারিতার আচরণগত দিকগুলি গভীরভাবে বোঝার জন্য অধ্যাপক পারভেজ এবং তার দল ভিভো ইলেক্ট্রোফিজিওলজি কৌশল প্রতিষ্ঠা করেছেন। গবেষক দল ভিভো ইলেক্ট্রোফিজিওলজির সংমিশ্রমে আচরণগত ট্যাগিং ব্যবহার করে স্মৃতি গঠন ও স্মৃতি হ্রাস প্রক্রিয়ার মধ্যে জ্ঞানের ব্যবধান পূরণের জন্য ক্রমাগত প্রচেষ্টা চালিয়ে যাচ্ছে।
CG/SS/SKD/
(Visitor Counter : 104
প্রধানমন্ত্রীরদপ্তর
ফরাসী নভোচর, বিমান চালক এবং অভিনেতা থোমাস পেসক্যোতের সঙ্গে প্রধানমন্ত্রীর সাক্ষাৎ
নতুন দিল্লি, ১৪ জুলাই, ২০২৩
প্রধানমন্ত্রী শ্রী নরেন্দ্র মোদী ফরাসী বিমান প্রকৌশলী, বিমান চালক, ইউরোপিয়ান স্পেস এজেন্সির নভোচর এবং অভিনেতা শ্রী থোমাস পেসক্যোতের সঙ্গে ১৪ই জুলাই প্যারিসে সাক্ষাৎ করেছেন।
প্রধানমন্ত্রী শ্রী পেসক্যোতকে মহাকাশ ক্ষেত্রে ভারতের অগ্রগতি, বিশেষত স্টার্ট আপ সংস্থা এবং বেসরকারি সংস্থাগুলির অংশগ্রহণে উৎসাহ দানের বিষয়ে জানিয়েছেন। তিনি তাঁকে ভারতে আসার আমন্ত্রণ জানান। এর ফলে দেশের যুবসমাজ অনুপ্রাণিত হবে এবং মহাকাশ ক্ষেত্রের সহযোগিতার বিভিন্ন দিক নিয়ে পর্যালোচনা করা যাবে।
নভোচারী হিসেবে তাঁর নানা অভিজ্ঞতার কথা শ্রী পেসক্যোত প্রধানমন্ত্রীকে জানান। ভবিষ্যতে বিভিন্ন মহাকাশ কর্মসূচি এবং প্রযুক্তির ক্ষেত্রে সহযোগিতা নিয়েও তাঁদের মধ্যে আলোচনা হয়।
(CG/CB/AS/
প্রধানমন্ত্রীরদপ্তর
রিফর্ম, পারফর্ম এবং ট্রান্সফর্ম নীতির ফলে সহজে ব্যবসা-বাণিজ্যের বিকাশ ঘটেছে: প্রধানমন্ত্রী
নয়াদিল্লি, ০১ জুন, ২০২২
প্রধানমন্ত্রী শ্রী নরেন্দ্র মোদী বলেছেন, রিফর্ম, পারফর্ম ও ট্রান্সফর্ম নীতির ফলে সহজে ব্যবসা-বাণিজ্যের বিকাশ ঘটেছে। তিনি আরও বলেছেন, “এর ফলে সবচেয়ে বেশি লাভবান হয়েছেন, ভারতের যুবারা। এমনকি, যুবাদের সম্পদ সৃষ্টিকর্তা হয়ে উঠতে যাবতীয় প্রত্যাশা পূরণে এই নীতি সহায়ক হয়েছে।
MyGov – এর পক্ষ থেকে একটি ট্যুইট থ্রেডের জবাবে প্রধানমন্ত্রী ট্যুইট করে বলেছেন, “রিফর্ম, পারফর্ম ও ট্রান্সফর্ম নীতির ফলে সহজে ব্যবসা-বাণিজ্যের বিকাশ ঘটেছে। এর ফলে, সবচেয়ে বেশি লাভবান হয়েছেন ভারতের যুবারা। এমনকি, যুবাদের সম্পদ সৃষ্টিকর্তা হয়ে উঠতে যাবতীয় প্রত্যাশা পূরণে এই নীতি সহায়ক হয়েছে”। #8YearsOfEODB
CG/BD/SB
(
উপ-রাষ্ট্রপতিরসচিবালয়
করোনা আক্রান্ত ব্যক্তিদের প্রতি বৈষম্যমূলক আচারণ এবং সংক্রমিত ব্যক্তির মৃত্যুর সময় শ্রদ্ধার সঙ্গে শেষকৃত্য না করতে দেওয়ার ঘটনায় গভীর দুঃখ প্রকাশ উপ-রাষ্ট্রপতির
নয়াদিল্লি, ২৬ জুলাই, ২০২০
উপ-রাষ্ট্রপতি শ্রী এম ভেঙ্কাইয়া নাইডু আজ করোনায় আক্রান্ত ব্যক্তিদের প্রতি বৈষম্যমূলক আচরণ এবং সংক্রমিত ব্যক্তির মৃত্যুর সময় শ্রদ্ধার সঙ্গে শেষকৃত্য না করতে দেওয়ার ঘটনায় গভীর দুঃখ প্রকাশ করেছেন।
তিনি এ ধরনের ঘটনাগুলিকে অত্যন্ত দুর্ভাগ্যজনক বলে বর্ণনা করেছেন। এই ধরনের ঘটনা বন্ধের জন্য স্থানীয় মানুষও বৃহত্তর সমাজকে এগিয়ে আসার আহ্বান জানিয়েছেন।
এক ফেসবুক পোস্টে শ্রী নাইডু বলেছেন, এই ধরনের ভ্রান্ত ধারনামূলক ঘটনা রোধ করা উচিৎ। তিনি বলেন, করোনা আক্রান্ত ব্যক্তিদের যথাযথ সাহায্য করা দরকার। এই সংক্রমণ থেকে কেউ সম্পূর্ণ রূপে সুরক্ষিত নয়। এই অদৃশ্য ভাইরাস যে কোনও ব্যক্তিকেই সংক্রমিত করতে পারে।
তিনি বলেছেন, এই ধরনের দুঃখজনক সংবেদনশীল বৈষম্যমূলক আচরণ ভারতের চিরাচরিত ঐতিহ্যের পরিপন্থী। ভারত সহনশীলতায় বিশ্বাসী। ভারতীয়রা সবসময়েই ক্ষতিগ্রস্ত মানুষের পাশে মানবতা এবং মমত্ববোধের সঙ্গে পাশে দাঁড়ান।
তিনি বলেছেন, এই ধরনের আচরণের মূল কারণ সাধারণ জনগণের মধ্যে সচেতনতার অভাব। এর জন্য প্রশাসন ও গণমাধ্যম কিছুটা হলেও দায়ী। কারণ, তারা সবসময় সঠিক তথ্য সাধারণ মানুষের মধ্যে পৌঁছে দিতে পারছেন না। এর ফলে, সাধারণ মানুষের মধ্যে সচেতনতার অভাব তৈরি হচ্ছে। এর সঙ্গে কুসংস্কার ও গুজবও ছড়াচ্ছে। তাই, প্রশাসন ও গণমাধ্যমকে জনগণের মধ্যে সঠিক তথ্য পৌঁছে দিয়ে এ বিষয়ে বিশেষ সচেতনতাবোধ গড়ে তুলতে হবে। সঠিক তথ্য থাকার ফলে সাধারণ মানুষের আচরণে ইতিবাচক পরিবর্তন আসবে।
শ্রী নাইডু আশা প্রকাশ করেন যে, সমস্ত মানুষের সার্বিক প্রচেষ্টার মাধ্যমে এই মহামারীর প্রভাব কাটিয়ে ওঠা সম্ভব হবে। তিনি আরও বলেন, দেশে ক্রমবর্ধমান করোনার সূচক নিম্নমুখী করার জন্য সাধারণ নাগরিকদের কতকগুলি দায়িত্ব পালন করতে হবে। মাস্ক ব্যবহার করা, বারাবার হাত ধোওয়া, সামাজিক দূরত্ববিধি মেনে চলার মতো সতর্কতা অবলম্বন করতে হবে। রোগ প্রতিরোধ ক্ষমতা বৃদ্ধি করার জন্য নিয়মিত যোগাভ্যাসেরও পরামর্শ দেন তিনি।
কার্গিল বিজয় দিবস উপলক্ষে উপ-রাষ্ট্রপতি এদিন ফেসবুক পোস্টে শহীদ বীর সেনানীদের প্রতি শ্রদ্ধা জ্ঞাপন করেন। তিনি বলেন, মাতৃভূমির একতা, অখন্ডতা ও সার্বভৌমত্ব রক্ষার লক্ষ্যে ভারতের সশস্ত্র বাহিনীর বীরত্ব, সাহস, দেশপ্রেম এবং তাঁদের ত্যাগ সমগ্র জাতি কৃতজ্ঞচিত্তে স্মরণ করছে।
কৃষকদের মতো অনুচ্চারিত করোনা যোদ্ধাদের প্রতি কৃতজ্ঞতা প্রকাশ করেন তিনি। উপ-রাষ্ট্রপতি বলেন, কৃষকরা নিঃস্বার্থভাবে দেশের খাদ্য সুরক্ষা নিশ্চিত করে চলেছেন। তিনি স্বাস্থ্য কর্মী, সাফাই কর্মী, পুলিশ, গণমাধ্যম ও খাবার সরবরাহকারী কর্মীদের মতো করোনা যোদ্ধাদের প্রতি শ্রদ্ধাজ্ঞাপন করেছেন এবং তাঁরা যেভাবে এই কাজ চালিয়ে যাচ্ছেন তার জন্য তাঁদের পাশে দাঁড়ানোর আহ্বান জানিয়েছেন তিনি।
(CG/SS/SB
শ্রমওকর্মসংস্থানমন্ত্রক
অরুণাচল প্রদেশে ইএসআই প্রকল্পের সুবিধা পাওয়া যাবে
নয়াদিল্লি, ২৩ অক্টোবর, ২০২০
কেন্দ্রের ইএসআই প্রকল্পে আরও বেশি কর্মচারীকে যুক্ত করার অব্যাহত উদ্যোগের অঙ্গ হিসাবে অরুণাচল প্রদেশে প্রথমবার এই কর্মসূচি পয়লা নভেম্বর থেকে চালু হবে। কেন্দ্র এই মর্মে যে বিজ্ঞপ্তি জারি করেছে, তাতে পাপুম পারে জেলা এই প্রকল্পের আওতাভুক্ত হবে।
পাপুম পারে জেলার যেসব কারখানায় ১০ জন বা তার বেশি কর্মচারী কাজ করেন, তাঁরা সকলে ১৯৪৮ সালের ইএসআই আইনের আওতায় আসবেন। www.esic.in ওয়েব সাইট অথবা শ্রম সুবিধা পোর্টালে এ বিষয়ে বিস্তারিত জানা যাবে, এর জন্য কোনও আলাদা কাগজ জমা দিতে হবে না। যেসব কর্মচারী মাসে ২১ হাজার টাকা বেতন পান এবং যেসব ভিন্নভাবে সক্ষম কর্মচারী মাসে ২৫ হাজার টাকা বেতন পান, তাঁরা এই প্রকল্পের আওতায় আসবেন।
এর ফলে, এইসব কর্মচারীরা নগদহীন চিকিৎসা পরিষেবা, মহিলাদের ক্ষেত্রে মাতৃত্বকালীন সুবিধা, কর্মরত অবস্থায় কেউ আহত হলে তার জন্য বিশেষ সুবিধা, আহত কর্মচারীর মৃত্যু হলে তাঁর আয়ের ওপর নির্ভরশীলের জন্য বিশেষ সুবিধা, কাজ হারালে সেক্ষেত্রে আলাদা সুবিধার ব্যবস্থা করা হবে। ইটানগরে একটি নতুন ডিসপেনসারি কাম ব্রাঞ্চ অফিস খোলা হবে – যেখানে সুবিধাভোগীরা চিকিৎসা সংক্রান্ত সুযোগ-সুবিধা পাবেন।
কর্মচারী রাজ্য বীমা নিগম : কর্মচারী রাজ্য বীমা নিগমের মাধ্যমে কর্মচারীদের সামাজিক সুরক্ষা দেওয়া হয়। ৩ কোটি ৪৯ লক্ষ কর্মচারীর পরিবার এর ফলে উপকৃত হন। দেশে ৩০৭টি আইএসএম ইউনিট, ১৫৯টি ইএসআই হাসপাতাল, ৭৯৩টি শাখা কেন্দ্র থেকে ইএসআই – এর বিভিন্ন সুবিধা পাওয়া যায়। বর্তমানে লাক্ষাদ্বীপ ছাড়া বাকি সব রাজ্য ও কেন্দ্রশাসিত অঞ্চলের ৫৬৮টি জেলায় এই সুবিধা পাওয়া যায়। কর্মচারীরা এগুলির পাশাপাশি, অটল বীনিত ব্যক্তি কল্যাণ যোজনা এবং রাজীব গান্ধী শ্রমিক কল্যাণ যোজনার আওতায় কাজ হারালে বিশেষ ভাতা পেয়ে থাকেন।
CG/CB/SB
(Visitor Counter : 166
প্রধানমন্ত্রীরদপ্তর
ভগবান শ্রী দেবনারায়ণজির ১১১১তম ‘অবতরণ মহোৎসব’-এ ভাষণ দেবেন প্রধানমন্ত্রী
নয়াদিল্লি, ২৭ জানুয়ারি, ২০২৩
আগামী ২৮ জানুয়ারি বেলা ১১-৩০ মিনিট নাগাদ রাজস্থানের ভিলওয়াড়ায় ভগবান শ্রী দেবনারায়ণজির ১১১১তম ‘অবতরণ মহোৎসব’ উদযাপন অনুষ্ঠানে ভাষণ দেবেন প্রধানমন্ত্রী। ঐ অনুষ্ঠানে প্রধান অতিথির আসন অলঙ্কৃত করবেন তিনি।
ভগবান শ্রী দেবনারায়ণজি পূজিত হন রাজস্থানের জনজীবনে। দেশের সর্বত্রই ছড়িয়ে রয়েছেন তাঁর ভক্ত ও গুণগ্রাহীরা। জনহিতকর কাজের জন্য তিনি সকলের কাছেই বিশেষভাবে প্রনম্য।
PG/SKD/DM/
(
প্রধানমন্ত্রীরদপ্তর
মিজোরামের মুখ্যমন্ত্রী দেখা করেছেন প্রধানমন্ত্রীর সঙ্গে
নয়াদিল্লি, ০৮ ডিসেম্বর, ২০২২
মিজোরামের মুখ্যমন্ত্রী শ্রী জোরামথাঙ্গা আজ দেখা করলেন প্রধানমন্ত্রী শ্রী নরেন্দ্র মোদীর সঙ্গে।
প্রধানমন্ত্রীর অফিস থেকে ট্যুইট করে জানানো হয়েছে;
“মিজোরামের মুখ্যমন্ত্রী শ্রী জোরামথাঙ্গা দেখা করেছেন প্রধানমন্ত্রীর সঙ্গে @narendramodi”
(PG/AP/NS
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জীতেন্দ্র সিং বলেছেন মোদী সরকার সাম্প্রতিক সময়ে বিবাহ বিচ্ছিন্না কন্যা ও দিব্যাঙ্গদের জন্য পারিবারিক পেনশন, বয়স্ক পেনশন প্রাপকদের জন্য ফ্রেস রেকগনিশন টেকনোলজি প্রবর্তন, প্রয়াত সরকারি কর্মী/পেনশন প্রাপকের বিশেষভাবে সক্ষম ছেলেমেয়ের জন্য পারিবারিক পেনশন, বৈদ্যুতিন পদ্ধতিতে পেনশন পে-অর্ডারের মতো একাধিক গুরুত্বপূর্ণ সামাজিক সংস্কার করেছে
নয়াদিল্লী, ০৫ মে, ২০২২
কেন্দ্রীয় কর্মচারী, গণ-অভিযোগ ও পেনশন বিষয়ক মন্ত্রী ডাঃ জীতেন্দ্র সিং আজ বলেছেন পেনশন ও পেনশনপ্রাপক কল্যাণ দপ্তর বিবাহ বিচ্ছিন্না কন্যা ও দিব্যাঙ্গদের জন্য পারিবারিক পেনশন প্রদানে সুবিধা, বয়স্ক ব্যক্তিদের জীবন শংসাপত্র জমা করার জন্য মোবাইল অ্যাপের মাধ্যমে ফেস রেকগনিশন টেকনোলজি প্রবর্তন, বৈদ্যুতিন পদ্ধতিতে পেনশন পে-অর্ডার, পেনশনপ্রদান প্রক্রিয়া সহজ করতে ডাক বিভাগের সহায়তা প্রভৃতি ক্ষেত্রে একাধিক গুরুত্বপূর্ণ পদক্ষেপ গ্রহণ করেছে।
ডাঃ সিং আজ নতুন দিল্লীতে সপ্তম সর্বভারতীয় পেনশন আদালত অনুষ্ঠানে যোগ দিয়ে আরও বলেন, প্রয়াত সরকারি কর্মী/পেনশনপ্রাপকের বিশেষভাবে সক্ষম ছেলেমেয়েদের পারিবারিক পেনশন অথবা পেনশনের অর্থ বৃদ্ধির মতো পদক্ষেপগুলি না কেবল পেনশন প্রদান ব্যবস্থায় সংস্কার করেছে সেইসঙ্গে সমাজিক ক্ষেত্রেও ব্যাপক প্রভাব ফেলেছে।
ডাঃ সিং জোর দিয়ে বলেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে সরকার সাধারণ মানুষের জীবনযাত্রার মানোন্নয়নে সুপ্রশাসন নিয়ে আসার মন্ত্র অনুসরণ করছে। এই লক্ষ্যে পেনশনপ্রাপকদের কল্যাণে নতুন চিন্তা-ভাবনার প্রবর্তন করা হচ্ছে। তিনি বলেন, পেনশন আদালত আয়োজনের উদ্দেশ্যই হল দ্রুততার সঙ্গে সুফলভোগীদের অভাব-অভিযোগের নিষ্পত্তি করা। একইভাবে পেনশনের সুযোগ-সুবিধা পৌঁছে দিতে যেসমস্ত প্রথাগত বাধা-বিপত্তি রয়েছে সেগুলি সম্পর্কে আরো সচেতন হওয়া। পেনশনপ্রাপকদের সুবিধার্থে দপ্তরের উচ্চপদস্থ আধিকারিকরা অন্যান্য কেন্দ্রীয় মন্ত্রক/দপ্তরের কাছ থেকে পাওয়া মতামতের ভিত্তিতে পেনশনপ্রাপকদের জন্য এক সুসংবদ্ধ নীতি-নির্দেশিকা সম্বলিত ছোট পুস্তিকা তৈরি করেছে। আজকের এই পেনশন আদালতে এক হাজারের বেশি পেনশন সংক্রান্ত অভিযোগ নিষ্পত্তির জন্য তালিকাভুক্ত হয়েছে। দপ্তর পারিবারিক পেনশন এবং ৮০ বছরের বেশি বয়সী ব্যক্তিদের পেনশনের বিষয়গুলিতে বিশেষ অগ্রাধিকার দিচ্ছে।
ডাঃ সিং জানান, ২০১৭-তে চালু হওয়া পেনশন আদালত পেনশনপ্রাপকদের অভাব-অভিযোগগুলির দ্রুত নিষ্পত্তিতে প্রযুক্তির সাহায্য নিচ্ছে। ২০১৭ থেকে পেনশনপ্রাপকদের ২২ হাজার ৪৯৪টি অভিযোগের প্রেক্ষিতে ১৬ হাজার ৬১টি অভিযোগের নিষ্পত্তি হয়েছে। পেনশন আদালত শুরু করার উদ্দেশ্যই হল পেনশনপ্রাপকদের জীবন যাপনের মানোন্নয়ন এবং মামলা মোকদ্দমার সংখ্যা কমিয়ে পেনশনপ্রাপক তথা সরকারের ওপর থেকে আর্থিক বোঝা কমানো।
CG/BD/NS
(Visitor Counter : 84
কৃষিমন্ত্রক
কৃষি ব্যবস্থার সঙ্গে যুক্ত সকলকে কৃষি পরিকাঠামো তহবিল সামগ্রিক শক্তি যোগাচ্ছে
নয়াদিল্লী, ২৮ এপ্রিল, ২০২১
কৃষি পরিকাঠামো তহবিলে ৮৬৬৫টি আবেদনপত্র জমা পরেছে- যার মোট মূল্য ৮২১৬ কোটি টাকা। প্রাইমারি এগ্রিকালচারাল ক্রেডিট সোস্যাইটি -এর অংশীদারিত্ব এখানে সবচাইতে বেশি- ৫৮ শতাংশ। এরপর কৃষি ভিত্তিক শিল্পোদ্যোগীদের  এবং এককভাবে কৃষকদের ১৩ শতাংশ অংশীদারিত্ব রয়েছে। এই বিনিয়োগগুলির ফলে দেশজুড়ে কৃষকদের বিপুল সম্ভাবনা তৈরি হবে। এই তহবিলে সবথেকে বেশী আবেদন জমা পরেছে অন্ধ্রপ্রদেশ থেকে- ২১২৫টি। এছাড়াও মধ্যপ্রদেশ থেকে ১৮৩০টি, উত্তরপ্রদেশ থেকে ১২৫৫টি, কর্ণাটক থেকে ১০৭১টি এবং রাজস্থান থেকে ৬১৩টি আবেদন জমা পরেছে। বেশিরভাগ রাজ্যেই শক্তিশালী সমবায় ব্যবস্থাপনা গড়ে উঠেছে। মধ্যপ্রদেশে সবথেকে বেশি প্যাক্স বহির্ভুত আবেদন জমা হয়েছে। কৃষি পরিকাঠামো তহবিল দেশে কৃষি ব্যবস্থার সঙ্গে সকলকে সামগ্রিক শক্তি যোগাচ্ছে।
কৃষি সহযোগিতা এবং কৃষক কল্যাণ দপ্তর কৃষি ক্ষেত্রে বিনিয়োগ বাড়াতে বিভিন্ন উদ্যোগ নিয়েছে। দপ্তর ইফকো, নাফেড, হাফেড সহ বিভিন্ন কৃষি পণ্য উৎপাদনকারী সংগঠন এবং অন্যান্য সংগঠনের কাছে সরাসরি পৌঁছাচ্ছে। কৃষি ভিত্তিক বাণিজ্যের সম্ভাবনা নিয়ে দপ্তর একটি আলোচনা চক্রের আয়োজন করেছিল, যেখানে অগ্রণী কৃষি ভিত্তিক শিল্প সংস্থাগুলি ছাড়াও সিআইআই এবং ফিকির মতো সংগঠন অংশ নিয়েছিল।
দপ্তর বিভিন্ন রাজ্যগুলির সঙ্গে নানা সময়ে পর্যালোচনা বৈঠক করে থাকে। অন্ধ্রপ্রদেশে প্যাক্স মডেল এবং মধ্যপ্রদেশে স্থানীয় শিল্পোদ্যোগীদের নেতৃত্বে এই তহবিলের সুবিধা বেশী পাওয়া যাচ্ছে। এই উদ্যোগের ফলে কৃষিকাজে ব্যবহৃত যন্ত্রপাতি ভাড়া দেওয়ার জন্য কেন্দ্র গড়ে উঠছে। এছাড়াও উন্নত কৃষি প্রযুক্তি ব্যবহারের জন্য প্রয়োজনীয় অর্থের যোগান এই তহবিল থেকে পাওয়া যাচ্ছে। কৃষি পরিকাঠমো তহবিল, কৃষি ভিত্তিক বাণিজ্য সংস্থা ও কৃষকদের মধ্যে সম্পর্ক নিবিড় করে তোলার কাজে গতির সঞ্চার করেছে। দেশে কৃষি ব্যবস্থার আমূল পরিবর্তন ঘটাতে এই তহবিল সাহায্য করবে।
কৃষি পরিকাঠমো তহবিল :
কৃষিকাজ পরবর্তী ব্যবস্থাপনার জন্য এই তহবিলের মাধ্যমে মাঝারি ও দীর্ঘমেয়াদী ঋণ পাওয়া যায়। এ ছাড়াও সঙ্ঘবদ্ধ কৃষিকাজে সুদের ছাড় এবং মূলধনের নিশ্চয়তা এই তহবিলে রাখা আছে। ২০২০ সাল থেকে ২০২৯ সাল পর্যন্ত ১০ বছর এই তহবিল থেকে ১ লক্ষ কোটি টাকা ব্যাঙ্ক ও আর্থিক প্রতিষ্ঠানগুলিকে ঋণ দেওয়া হবে। ২ কোটি টাকা পর্যন্ত ঋণের ক্ষেত্রে মূলধন নিশ্চয়তা উদ্যোগের ব্যবস্থা করা হয়েছে। এই তহবিলের থেকে ঋণ নেওয়ার পর বিভিন্ন শর্ত পূর্ণ করলে প্রতি বছর ৩ শতাংশ ঋণ মকুব করা হয়। কৃষিপণ্য উৎপাদনকারী সংস্থা, প্যাক্স, বাজার সমবায় সমিতি, স্বনির্ভর গোষ্ঠী, কৃষি ভিত্তিক শিল্পসংস্থা এবং বিভিন্ন কেন্দ্রীয় ও রাজ্য সরকারী সংগঠন সরকারি-বেসরকারী অংশীদারিত্বের প্রকল্পে এই তহবিলের অর্থের সুবিধা পেয়ে থাকে।
SDG/CB/NS
(Visitor Counter : 300
কেন্দ্রীয়লোকসেবাআয়োগ
২০২১ সালের সিভিল সার্ভিস  পরীক্ষার সময়সূচির পরিবর্তন
নয়াদিল্লি, ১৩ মে, ২০২১
দেশ জুড়ে কোভিড-১৯ মহামারীর ফলে উদ্ভূত পরিস্থিতিতে ইউনিয়ন পাবলিক সার্ভিস কমিশন  ২০২১ সালের সিভিল সার্ভিস  পরীক্ষার সময় সূচির পরিবর্তন করেছে। এই পরীক্ষা ২৭ জুনের পরিবর্তে ১০ অক্টোবর নেওয়া হবে।
CG/CB/SB
(
অর্থমন্ত্রক
কেন্দ্র জিএসটি বাবদ আজ পর্যন্ত বকেয়ার পুরোটাই মিটিয়ে দিয়েছে
নয়াদিল্লি, ৩১ মে, ২০২২
কেন্দ্রীয় সরকার ৮৬ হাজার ৯১২ কোটি টাকা বরাদ্দ করে রাজ্যগুলিকে ৩১শে মে পর্যন্ত জিএসটি ক্ষতিপূরণ হিসাবে প্রাপ্য বকেয়ার পুরোটাই মিটিয়ে দিয়েছে। রাজ্যগুলি যাতে তাদের সম্পদের সুষ্ঠু পরিচালনা এবং চলতি বছরে মূলধন খাতে ব্যয় অব্যাহত রাখতে পারে, তা সুনিশ্চিত করতেই এই সিদ্ধান্ত। জিএসটি ক্ষতি পূরণ তহবিলে কেবল ২৫ হাজার টাকা থাকা সত্ত্বেও রাজ্যগুলিকে প্রাপ্য বকেয়া মিটিয়ে দেওয়ার সিদ্ধান্ত হয়। বাকি অর্থ কেন্দ্র বকেয়া সেস সংগ্রহ থেকে মেটাচ্ছে।
উল্লেখ করা যেতে পারে, পণ্য ও পরিষেবা কর ২০১৭’র পয়লা জুলাই কার্যকর হয়। সেই সময় জিএসটি  আইন, ২০১৭’র সংস্থান অনুযায়ী, পাঁচ বছর পণ্য ও পরিষেবা কর রূপায়ণ খাতে রাজস্ব সংগ্রহে ক্ষতির পরিমাণ মিটিয়ে দেওয়ার আশ্বাস দেওয়া হয়। রাজ্যগুলিকে ক্ষতি পূরণ দেওয়ার জন্য নির্দিষ্ট কয়েকটি পণ্য সামগ্রীর উপর সেস আরোপ করা হচ্ছে। সেই অনুযায়ী, সেস বাবদ সংগৃহীত অর্থ ক্ষতি পূরণ তহবিলে জমা হচ্ছে।
২০১৭-১৮ এবং ২০১৮-১৯ এ রাজ্যগুলিকে ক্ষতি পূরণ তহবিলে পর্যপ্ত অর্থ না থাকা সত্ত্বেও দ্বিমাসিক জিএসটি ক্ষতি পূরণ সময় মতো মেটানো হয়েছে। রাজ্যগুলির অধিকারে থাকা রাজস্ব খাতে ১৪ শতাংশ বৃদ্ধি হলেও সেস সংগ্রহ সমানুপাতিক হারে বৃদ্ধি পায়নি। এমনকি, কোভিড-১৯ এর সময় এই ফারাক আরও বেড়েছে।
ক্ষতি পূরণ তহবিলে ঘাটতি সত্ত্বেও রাজ্যগুলির প্রকৃত সম্পদ চাহিদা মেটাতে কেন্দ্র ২০২০-২১ এ ঋণ নিয়ে ১ লক্ষ ১০ হাজার কোটি টাকা এবং ২০২১-২২ এ ১ লক্ষ ৫৯ হাজার কোটি টাকা মিটিয়ে দেয়। এছাড়াও, রাজ্যগুলির প্রকৃত সম্পদ চাহিদা মেটাতে নিয়মিতভাবে জিএসটি ক্ষতি পূরণ তহবিল থেকে প্রাপ্য মেটানো হয়েছে।
কেন্দ্র ও রাজ্যগুলির সর্বাত্মক প্রয়াসের ফলে সেস সহ মাসিক জিএসটি সংগ্রহে লক্ষ্যণীয় অগ্রগতি হয়েছে। মে মাসে রাজ্যগুলিকে জিএসটি ক্ষতি পূরণ বাবদ ৮৬ হাজার ৯১২ কোটি টাকা দেওয়ার ফলে বকেয়ার পুরোটাই মেটানো হ’ল। কেবল জুন মাসে ক্ষতি পূরণ বাকি রয়েছে। মন্ত্রকের পরিসংখ্যান অনুযায়ী জিএসটি ক্ষতি পূরণ বাবদ পশ্চিমবঙ্গকে মে মাসে ৬ হাজার ৫৯১ কোটি টাকা দেওয়া হয়েছে।
CG/BD/SB
(Visitor Counter : 115
প্রতিরক্ষামন্ত্রক
ভারত – ফ্রান্স যৌথ মহড়া শক্তি ২০১৯
নয়াদিল্লি, ২৮ অক্টোবর, ২০১৯
ভারত ও ফ্রান্স ২০১১ সাল থেকে যৌথ মহড়া ‘শক্তি’র সূচনা করেছে। প্রতি বছর পর্যায়ক্রমে ভারত ও ফ্রান্সের এই মহড়া অনুষ্ঠিত হয়। শক্তি ২০১৯ – এ অংশগ্রহণ করতে ২৬শে অক্টোবর ফরাসী সামরিক বাহিনীর একটি দল ভারতে এসেছে। রাজস্থানের মহাজন ফিল্ড ফায়ারিং রেঞ্জেস – এ দ্বিপাক্ষিক প্রশিক্ষণ কর্মসূচি শুরু হবে। ভারতীয় সেনাবাহিনীর পক্ষে সপ্তশক্তি কমান্ডের শিখ রেজিমেন্টের সদস্যরা অংশগ্রহণ করবে। ফরাসী সেনাবাহিনীর পক্ষে ষষ্ঠ আর্মার্ড ব্রিগেডের ২১তম মেরিন ইনফ্র্যান্টি রেজিমেন্টের সদস্যরা যোগদান করবেন। যৌথ মহড়া ৩১শে অক্টোবর থেকে ১৩ই নভেম্বর পর্যন্ত চলবে। রাষ্ট্রসংঘের নির্দেশিকা অনুযায়ী, আধা-মরু অঞ্চলে সন্ত্রাসবাদ বিরোধী অভিযানের কৌশল এই যৌথ মহড়ার মূল বিষয়। এখানে চূড়ান্ত শারীরিক দক্ষতা, কৌশলগত বিভিন্ন দিক নিয়ে আলোচনা সহ উভয় বাহিনীর নানা রণকৌশল নিয়ে আলোচনা হবে। এই মহড়ার শেষ পর্যায়ে ৩৬ ঘন্টা ধরে একটি সাজানো অভিযান চালানো হবে। কৌশল হিসাবে থাকছে১টি গ্রামে লুকিয়ে থাকা জঙ্গিদের মোকাবিলা।
CG/CB/SB
(Visitor Counter : 92
প্রধানমন্ত্রীরদপ্তর
জি-২০ শীর্ষ সম্মেলনে যোগদানকারী বিশ্বনেতৃবৃন্দকে ভারতের তরফে উপহার
শ্রীজাতা সাহা সাহু
বিভিন্ন রাষ্ট্রের মধ্যে কূটনৈতিক সম্পর্ক দৃঢ় করার গুরুত্বপূর্ণ একটি পন্থা হল উপহার সামগ্রী বিনিময়। নতুন দিল্লিতে জি-২০ শীর্ষ সম্মেলন আয়োজনের সময় ভারত সম্মেলনে আগত বিশ্বনেতৃবৃন্দের হাতে বিভিন্ন উপহার সামগ্রী তুলে দিয়েছে। এইসব উপহার সামগ্রীতে দেশের সমৃদ্ধ সাংস্কৃতিক ঐতিহ্যের ছোঁয়া রয়েছে। এখানে হস্তশিল্পীদের সুন্দর সুন্দর শিল্পকর্ম যেমন রয়েছে পাশাপাশি, সেই শিল্পকর্মে এদেশের চিরায়ত ঐতিহ্য-ও স্থান পেয়েছে। এগুলি আগামীদিনে এই সম্মেলন সম্পর্কে স্মৃতিচারণার অন্যতম প্রতিপাদ্য বিষয় হয়ে উঠবে।
যে সব উপহার সামগ্রী অতিথিদের হাতে তুলে দেওয়া হয়েছে তার মধ্যে রয়েছে সুন্দরবনের মধু, দার্জিলিং-এর অরেঞ্জ পিকো চা, নীলগিরির চা, আরাকু উপত্যকার কফি, কাশ্মীর উপত্যকার জাফরান এবং রাষ্ট্রনেতাদের স্ত্রীদের জন্য বিভিন্ন রাজ্যের সুন্দর নক্সার স্টোল।
বিশ্বের বৃহত্তম ম্যানগ্রোভ অরণ্য সুন্দরবন গড়ে উঠেছে গঙ্গা, ব্রহ্মপুত্র এবং মেঘনা নদীর অববাহিকায়, বঙ্গোপসাগরের তীরে। এই বনে মৌমাছি চাক বানায়। মৌ-চাষের আগে এই অঞ্চলের মানুষ জঙ্গলে ঢুকে মৌচাক ভেঙে মধু সংগ্রহ করতো। এঁরা মৌলি নামে পরিচিত।
সুন্দরবনের লোভনীয় মধু এই অঞ্চলের জীববৈচিত্র্যের প্রতিফলন। এখানে খালিসা, বানি, গড়ান - সহ বিভিন্ন ফুলের মধু পাওয়া যায়। ১০০ শতাংশ প্রাকৃতিক সুন্দরবনের মধুর গুণ এক কথায় বলা যায় অপরিসীম।
দার্জিলিং-এর অরেঞ্জ পিকো চা এবং নীলগিরির চা ভারতের চা শিল্পের দুটি মূল্যবান রত্ন। সংশ্লিষ্ট অঞ্চলের চা চাষের বৈশিষ্ট্যের কারণে এই দুই ধরনের চা কিছুটা পৃথক।
দার্জিলিং-এর চা বিশ্বে অত্যন্ত সমাদৃত। সমুদ্রপৃষ্ঠ থেকে ৩ হাজার বা ৫ হাজার ফুট উচ্চতায় কুয়াশা ঘেরা পাহাড়ে এই চায়ের চাষ হয়। এই অঞ্চলের মাটির বিশেষ গুণের কারণে দার্জিলিং-এর সুগন্ধী চা যখন আপনার টেবিলে পৌঁছায়, তখন সেই চায়ে দ্রুত চুমুক না দিয়ে থাকা যায় না।
নীলগিরির চা দক্ষিণ ভারতের পার্বত্য অঞ্চলে পাওয়া যায়। সমুদ্রপৃষ্ঠ থেকে এক হাজার ফুট বা তিন হাজার ফুট উচ্চতায় এই চায়ের চাষ হয়। নীলগিরির চা মাঝারি মাপের কড়া স্বাদের। তবে, এর এক অদ্ভূদ সুন্দর গন্ধ রয়েছে। মূলত আইস টি-তে লেবুর রস দিয়ে এই চা খেতে অনবদ্য।
অন্ধ্রপ্রদেশের বিশাখাপত্তনমে আরাকু কফি, তার অতুলনীয় মশলাদার স্বাদের জন্য বিখ্যাত। প্রকৃতির সঙ্গে সুন্দর সহাবস্থানে আরাকু উপত্যকার কৃষকরা এই কফির চাষ করেন। এখানে কোন রাসায়নিক পদার্থ প্রয়োগ করা হয় না। পুরো কফি উৎপাদন হয় যন্ত্রের সাহায্য ছাড়াই। বিশেষ ধরনের জৈব গুণসম্পন্ন এই কফি সম্পূর্ণ প্রাকৃতিক পদ্ধতিতে চাষ করা হয়।
কাশ্মীর উপত্যকার জাফরানকে অনেক সময়ই ‘লোহিত সোনা’ বলা হয়। হাজার হাজার ফুলের থেকে মাত্র কয়েক গ্রাম জাফরান পাওয়া যায়। এক ধরনের অ্যাসিড এবং ক্রোসিনের সংমিশ্রণে তৈরি ক্রোসেটিনের কারণে লালচে কমলা রঙের জাফরান বছরে খুব কম সময়ে চাষ হয়। স্বাদে এবং গন্ধে অতুলনীয় এই জাফরানের অক্টোবরের শেষে চাষ শুরু হয়। নভেম্বরে জাফরান ফুল তুলে ফেলতে হয়। ষোড়শ শতাব্দীর কবি হাব্বা খাতুন যিনি কাশ্মীরের নাইটিঙ্গেল নামে পরিচিতা, জাফরানকে তাঁর কবিতায় ঠাঁই দিয়েছিলেন। রান্না ব্যবহৃত জাফরানের অনেক গুণ আছে। জাফরান থেকে পাওয়া তেল ক্যান্সার কোষের বৃদ্ধি নিয়ন্ত্রণ করে। জাফরানে পটাশিয়াম, ম্যাঙ্গানিজ, লোহা, ক্যালসিয়াম, সেলেনিয়াম, তামা, দস্তা এবং ম্যাগনেসিয়াম-সহ বিভিন্ন উপাদান রয়েছে। এছাড়াও এতে ফলিক অ্যাসিড, নিয়াসিন, রিবোফ্লেবিন, ভিটামিন এ এবং সি রয়েছে, যা স্বাস্থ্যের পক্ষে অত্যন্ত উপকারী।
SSS/CB/AS
(Visitor Counter : 53
তথ্যওসম্প্রচারমন্ত্রক
কমিউনিটি রেডিও চালাতে ৮৯.৬ এবং ৯০.০ মেগাহার্ৎজ-এর দুটি অতিরিক্ত ফ্রিকোয়েন্সি বরাদ্দ করল টেলিকম দপ্তর
নয়াদিল্লি, ২৯ অগাস্ট, ২০১৯
নতুন দিল্লিতে ডঃ বি আর আম্বেদকর ভবনে তথ্য ও সম্প্রচার মন্ত্রক আয়োজিত তিনদিনের সপ্তম জাতীয় কমিউনিটি রেডিও সম্মেলন আজ শেষ হল। সমাপ্তি ভাষণে তথ্য ও সম্প্রচার মন্ত্রকের সচিব শ্রী অমিত খারে জানান, কমিউনিটি রেডিও স্টেশনগুলি চালানোর জন্য ৮৯.৬ এবং ৯০.০ মেগাহার্ৎজ-এর দুটি অতিরিক্ত ফ্রিকোয়েন্সি বরাদ্দ করতে রাজি হয়েছে টেলিকম দপ্তর। তিনি আরও ঘোষণা করেন, প্রিন্ট এবং ইলেক্ট্রনিক মিডিয়ায় বিজ্ঞাপনের হার সম্প্রতি বৃদ্ধি পাওয়ায় কমিউনিটি রেডিও-র বিজ্ঞাপনের হার আগামী দু’মাসের মধ্যে পর্যালোচনা করবে ব্যুরো অফ আউটরিচ অ্যান্ড কমিউনিকেশন।
শ্রী খারে আরও ঘোষণা করেন, মন্ত্রক একটি কমিউনিটি রেডিও সেল গঠন করবে যার কাজ হবে সংশ্লিষ্ট সকলের পরামর্শ এবং অভিযোগের নিষ্পত্তি করা। তিনি আরও বলেন, সরকারের সব মন্ত্রকেরই উচিৎ গভীরতর অঞ্চলে পৌঁছতে কমিউনিটি রেডিও-কে তাদের পরিকল্পনার অন্তর্ভুক্ত করা। তিনি আরও বলেন, সারা দেশে কমিউনিটি রেডিও স্টেশনগুলিতে চালু কার্যক্রমের যে সূচি সম্মেলনের দ্বিতীয় দিনে প্রকাশ করেছেন কেন্দ্রীয় মন্ত্রী শ্রী প্রকাশ জাভড়েকর, সেগুলি সব জেলাশাসককে দেওয়া হবে যাতে তিনি তাঁদের স্থানীয় যোগাযোগের ক্ষেত্রে কমিউনিকেশন রেডিও-র উপযোগিতা সম্পর্কে সকলকে সচেতন করতে পারেন।
শ্রী খারে আরও বলেন, জাতীয় সম্মেলন এবার থেকে প্রতি বছর আয়োজিত হবে। পাশাপাশি, দেশের প্রতিটি কোণে আঞ্চলিক সম্মেলনেরও আয়োজন করা হবে। মন্ত্রকের লক্ষ্য প্রতিটি জেলায় অন্তত একটি কমিউনিটি রেডিও স্টেশন করা জানিয়ে শ্রী খারে বলেন, দেশে কমিউনিটি রেডিও আন্দোলন ছড়িয়ে পড়বে তাঁর আশা।
তথ্য ও সম্প্রচার মন্ত্রকের অতিরিক্ত সচিব শ্রী অতুল কুমার তিওয়ারি বলেন, কমিউনিটি রেডিও-র এই প্রাণবন্ত উন্নত সংস্কৃতি তৃণমূল স্তরে তথ্য পৌঁছে দিতে সাহায্য করবে যা মানুষের ক্ষমতায়নে সাহায্য করবে। তিনি সম্মেলনে তিনদিনের অধিবেশন সম্পর্কে সংক্ষিপ্ত বক্তব্য রাখেন এবং অনুষ্ঠানে যোগদানকারী সকলকে ধন্যবাদ জানান।
CG/AP/DM
(Visitor Counter : 121
কয়লামন্ত্রক
কয়লা থেকে গ্যাস উৎপাদন সংক্রান্ত ৬ হাজার কোটি টাকার একটি প্রকল্প বাস্তবায়িত করার বিষয়টি কয়লা মন্ত্রকের বিবেচনাধীন
নয়াদিল্লি, ১৪ জুলাই, ২০২৩
২০৩০ অর্থবর্ষের মধ্যে ১০ কোটি টন কয়লা থেকে গ্যাস উৎপাদনের এক লক্ষ্যমাত্রা ধার্য করেছে কয়লা মন্ত্রক। এর ফলে, প্রাকৃতিক সম্পদকে সর্বোচ্চ পর্যায়ে কাজে লাগানো সম্ভব হবে এবং কয়লা থেকে গ্যাস উৎপাদনের আর্থিক ও কারিগরি বিভিন্ন দিক বিবেচনা করে ভবিষ্যতে দেশের জ্বালানী চাহিদা মেটানো সম্ভব হবে।
প্রস্তাবিত এই প্রকল্পটি কয়লা ক্ষেত্রে সংস্কারসাধন করবে। এর মাধ্যমে প্রাকৃতিক গ্যাস, মিথানল, অ্যামোনিয়া সহ অন্যান্য গুরুত্বপূর্ণ উপাদানের ক্ষেত্রে আমদানী নির্ভরতা হ্রাস পাবে। দেশের অভ্যন্তরীণ চাহিদা অনুযায়ী ভারত প্রতি বছর প্রায় ৫০ শতাংশ প্রাকৃতিক গ্যাস, ৯০ শতাংশের বেশি মিথানল এবং ১৩-১৫ শতাংশ অ্যামোনিয়া আমদানী করে। কয়লা থেকে গ্যাস উৎপাদনের ফলে সংশ্লিষ্ট ক্ষেত্রে দেশ আত্মনির্ভর হয়ে উঠবে এবং কর্মসংস্থান সৃষ্টি হবে। মন্ত্রক রাষ্ট্রায়ত্ত সংস্থা ও বেসরকারি সংস্থার সহায়তায় কয়লা ও লিগনাইট থেকে গ্যাস উৎপাদনের এই প্রকল্পটির বাস্তবায়নে ৬ হাজার কোটি টাকা ব্যয় হবে বলে অনুমান করছে।
এই প্রকল্প বাস্তবায়নের ক্ষেত্রে যুক্ত সংস্থাগুলিকে ১০ বছরের মেয়াদে পণ্য ও পরিষেবা করে বিশেষ ছাড় দেওয়া হবে। কোল ইন্ডিয়া লিমিটেডের বিভিন্ন কয়লা খনিতে গ্যাস উৎপাদনের উদ্যোগ নেওয়া হয়েছে। ২০২২ সালের অক্টোবরে ভেইল – এর সঙ্গে কোল ইন্ডিয়ার সমঝোতাপত্র স্বাক্ষরিত হয়। এছাড়াও, আইওসিএল ও গেইল – এর সঙ্গেও এই মর্মে চুক্তি স্বাক্ষরিত হয়েছে। কোল ইন্ডিয়ার পর্ষদ, ইসিএল, এমসিএল এবং ডব্লিউসিএল – এর কাছ থেকে পাওয়া এ সংক্রান্ত প্রস্তাব গ্রহণ করেছে। বর্তমানে এই তিনটি সংস্থান প্রস্তাবিত অঞ্চলে ভূমি চরিত্র সংক্রান্ত সমীক্ষা ও জলের প্রাপ্যতা নিয়ে পরীক্ষা-নিরীক্ষা চালানো হচ্ছে। কয়লা মন্ত্রক, কয়লা থেকে গ্যাস উৎপাদনের প্রকল্প বাস্তবায়নে অঙ্গীকারবদ্ধ। প্রস্তাবিত প্রকল্পটিতে লগ্নি আকৃষ্ট করতে রাষ্ট্রায়ত্ত সংস্থা, বেসরকারি সংস্থা সহ নানা ধরনের বিনিয়োগকে উৎসাহ দেওয়া হচ্ছে।
CG/CB/SB……14_JULY_2023...……..
(Visitor Counter : 57
প্রধানমন্ত্রীরদপ্তর
প্রধানমন্ত্রী সাংহাই সহযোগিতা সংগঠনের রাষ্ট্রপ্রধানদের পরিষদের ২১তম বৈঠকে ভার্চুয়ালি অংশগ্রহণ করেছেন
নয়াদিল্লী, ১৭ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী সাংহাই সহযোগিতা সংগঠনের  রাষ্ট্রপ্রধানদের পরিষদের ২১তম বৈঠকে ভার্চুয়ালি অংশগ্রহণ করেছেন এবং আফগানিস্তানের ওপর এসসিও-সিএসসিও অধিবেশনে ভিডিওর মাধ্যমে বক্তব্য রাখেন।
এসসিও-র রাষ্ট্রপ্রধানদের একবিংশতিতম সম্মেলন ১৭ সেপ্টেম্বর ডুসানবে-তে হাইব্রিড অর্থাৎ মিশ্র পদ্ধতিতে অনুষ্ঠিত হয়েছে।
তাজিকিস্তানের রাষ্ট্রপতি মিঃ ইমোমালি রহমান বৈঠকের পৌরোহিত্য করেন।
প্রধানমন্ত্রী ভিডিও লিঙ্কের মাধ্যমে সম্মেলন বক্তব্য রাখেন। বিদেশমন্ত্রী ডঃ এস জয়শঙ্কর ডুসানবে-তে ভারতের প্রতিনিধিত্ব করেন।
প্রধানমন্ত্রী তাঁর ভাষণে ক্রমবর্ধমান মৌলবাদের ফলে উদ্ভুত সমস্যা নিয়ে আলোচনা করেন। তাঁর বক্তব্যে এসসিও অঞ্চলের বৃহৎ পরিষরে জঙ্গীবাদের সমস্যাও উঠে আসে। এই অঞ্চলটি উন্নতমনা সাংস্কৃতিক মূল্যবোধকে সম্মান দেয়।
প্রধানমন্ত্রী আফগানিস্তানের সাম্প্রতিকতম পরিস্থিতির কথা উল্লেখ করে বলেন, এর ফলে জঙ্গীবাদের সমস্যা আরও খারাপ পরিণতির দিকে এগোচ্ছে।
তিনি আধুনিক, বিজ্ঞান মনস্ক যথাযথ ভাবনাকে এগিয়ে নিয়ে যাওয়ার জন্য এসসিও-কে সক্রিয় হওয়ার পরামর্শ দেন। এই অঞ্চলের যুব সম্প্রদায়ের কাছে আজ যা প্রাসঙ্গিক।
তিনি ভারতের উন্নয়নমূলক কর্মসূচিতে ডিজিটাল প্রযুক্তির ব্যবহারের কথা উল্লেখ করেন এবং এসসিও গোষ্ঠীভুক্ত দেশগুলির মধ্যে এই বিষয়টি ভাগ করে নেওয়ার আগ্রহ প্রকাশ করেন।
এই অঞ্চলে যোগাযোগ ব্যবস্থা গড়ে তোলার প্রয়োজনীয়তার কথা উল্লেখ করে প্রধানমন্ত্রী বলেন স্বচ্ছ অংশীদারিত্ব এবং আলোচনার মাধ্যমে পারস্পরিক আস্থার সাহায্যে এই প্রকল্পগুলি বাস্তবায়িত হতে পারে।
এসসিও সম্মেলনের শেষে আফগানিস্তান নিয়ে একটি আলোচনা হয় যেখানে এসসিও এবং কালেক্টিভ সিকিউরিটি ট্রিটি অর্গানাইজেশন র প্রতিনিধিরা উপস্থিত ছিলেন। এই অধিবেশনেও প্রধানমন্ত্রী ভিডিওর মাধ্যমে অংশগ্রহণ করেন।
এক ভিডিও বার্তায় প্রধানমন্ত্রী পরামর্শ দেন এসসিও-কে এই অঞ্চলের সন্ত্রাসবাদের বিরুদ্ধে জিরো টলারেন্স নীতি গ্রহণ করতে হবে। আফগানিস্তান থেকে মাদক, অস্ত্রশস্ত্র এবং মানুষ চোরাচালানের আশঙ্কার কথাও তিনি তাঁর ভাষণে তুলে ধরেন। আফগানিস্তানে মানবিক সংকটের প্রসঙ্গ উল্লেখ করে শ্রী মোদী আফগান জনসাধারণের সঙ্গে ভারতের একাত্মতার কথা আবারও উল্লেখ করেন।
CG/CB/NS
(